

Republika e Kosovës

Republika Kosova / Republic of Kosovo

Komuna Istog/ Opstine Istok/ Municipality of Istog

Drejtoria për Administratë Komunale / Direkcija za Opstinsku Administraciju/ Departament Municipal Administration

02 Nr.59/2022

Datë: 25.10.2022

THIRRJE PUBLIKE

Bazuar në thirrjen e datës: **25.10.2022,** të publikuar nga Sektori për të Drejta të Njeriut, në Drejtorinë për Administratë Komunale, Komuna e Istogut, për mbështetje financiare për projektin: *“16 (gjashtëmbëdhjetë) Ditë Aktivizmi Kundër Dhunës në Familje“, në pajtim me* nenin 8 nënparagrafi 3.2 të Rregullores MF-nr. 04/2017 për Kriteret, Standardet dhe Procedurat për Financimin Publik të Organizatave Joqeveritare:

**F T O J M Ë**

* *Një përfaqësues nga OJQ-të dhe*
* *Një përfaqësues nga shoqëria civile në cilësinë e ekspertit*

të aplikojnë që të jenë pjesë e Komisionit të Vlerësimit, në cilësinë e ekspertëve të jashtëm, për vlerësimin e projektit: *“16 (gjashtëmbëdhjetë) Ditë Aktivizmi Kundër Dhunës në Familje“.*

# Të drejtën për të aplikuar kanë:

* Anëtarët e OJQ-ve, që veprojnë në Republikën e Kosovës;
* Ekspertë të pavarur me të paktën 2 vjet përvojë në hartimin dhe menaxhimin e projekteve nga fusha e të drejtave të njeriut.

# Aplikantët duhet të plotësojnë kushtet e mëposhtme:

* Duhet të kenë të paktën nivelin e studimeve themelore universitare - Bachelor;
* Përvojë në projekte të OJQ-ve;
* Nuk duhet të jenë të emëruar politik, nëpunës civilë ose në pozita të ngjashme në administratën publike.

# Aplikantët duhet të paraqesin dokumentet e mëposhtme:

* Letër motivimi;
* CV e azhurnuar;
* Dëshmia e arsimimit dhe të përvojës së punës;
* Punonjësit e OJQ-ve duhet të paraqesin një letër nominimi nga udhëheqësi i OJQ-së në të cilën është i punësuar aplikanti.

**Dokumentacioni i nevojshëm duhet të dërgohet vetëm përmes adresës elektronike e-mail:** **arlinda.kurtaj@rks.gov.net** .

Inkurajon fuqimisht anëtarët e komuniteteve jo-shumicë që të aplikojnë në këtë thirrje.

Vetëm kandidatët nga lista e shkurtër do të kontaktohen.

# Afati i aplikimit është i hapur 5 ditë pune nga data e publikimit, nga 25.10.2022 deri në 01.11.2022.

**Aplikacionet që vijnë pas afatit dhe aplikacionet jo të plota do të refuzohen.**